Прэзентацыю выданьня, прысьвечанага канфесійнай гісторыі нашай краіны, арганізавалі Гарадзенскі дзяржаўны музей гісторыі рэлігіі разам з Інстытутам гісторыі НАН Беларусі і Гарадзенскім дзяржаўным універсітэтам імя Янкі Купалы. У ёй прынялі ўдзел загадчык аддзелам гістарыяграфіі і метадаў гістарычнага дасьледаваньня Інстытуту гісторыі НАН Беларусі, кандыдат гістарычных навук, дацэнт Валянціна Яноўская, якая ўзначальвала аўтарскі калектыў, што працаваў над манаграфіяй, а таксама аўтары асобных разьдзелаў гэтай калектыўнай працы: вядомая дасьледчыца гісторыі Уніі, аўтар шэрагу манаграфіяў і навуковых дапаможнікаў па гісторыі Ўніяцкай Царквы, доктар гістарычных навук, прафесар Гарадзенскага дзяржаўнага ўніверсітэту імя Янкі Купалы Сьвятлана Марозава, і навуковы супрацоўнік Інстытуту гісторыі, кандыдат гістарычных навук Раіса Зянюк — сьпецыяліст па гісторыі Рымска-Каталіцкай Царквы ў Беларусі ў ХІХ ст.